JohanHeinsen/ENO huggingface dataset:
Aarhuus Stifts-Tidende, 1835-08-15
Ved ommeldte 3die Auction skal det blive den Høistbydende tilkjendegivet om hans Bud kan approberes eller forkastes: det første bliver Tilfældet uden flere Auctioners Holdelse, naar Budet er nogenledes antageligt, og kan Kjøberen i saa Fald strax tiltræde Eiendommen med dens Afgrøde. Jorderne, hvis Hartkorn er 41 Tdr. 7 Skpr. 2 Fkr., udgjør et Areal af omtrent 330 Tdr. Agerland og 50 Tdr. Engbund. Skovenes Areal er circa 82 Tdr. Land, og Skovskylden er 1 Tde. 6 Skpr. 2 Alb. Et til Gaarden hørende Tørveskifte bestaaer af 7 Tdr. Land. J afvigte Efteraar er faaet i Jorderne 21 Tdr. 4 Skpr. Vinterhvede og 21 Tdr. Rug; og i Foraaret, 11 Tdr. 2 Skpr. Erter, 5 Tdr. Vikker, 6 Tdr. 2 Skpr. Bønner, 64 Tdr. 5 Skpr. Byg, 57 Tdr. 2 Skpr. Havre. og 16 Tdr. Blandingskorn, desuden ere 10 Tdr. Land besaaede med Raps. Jøvrigt bemærkes: at Hovedgaarden, hvis Bygninger ere gode og vel vedligeholdte, er beliggende i en af de frugtbareste og smukkeste Egne i Hads Herred, 3 Mile fra Aarhuus og 3 1/2 dito fra Horsens, med et Tilliggende af 22 Huse og et Boelsted med Jord, samt 10 jordløse Huse, og at der sædvanlig vinterfodres 160 Stkr. Kreature paa Gaarden, og græsses omtrent 100 Stkr. dito. Lysthavende kunne hos Forvalteren paa Gaarden erholde nøiere Kundskab om ovenmeldte for sin Fortrinlighed bekjendte Eiendom. Sluttelig bemærkes: at Auction over Besætning og Løsøre vil blive afholdt omtrent 14 Dage efter at Auctions=Budet paa Hovedgaarden er approberet. Hads- Ring Herreders Contoir, Laning. den 28de Juli 1835.
Aarhuus Stifts-Tidende, 1835-08-15
Efter vedkommende Udlægshavers Reqvisition bliver Tirsdagen den 1ste September førstkommende, Klokken 10 Formiddag, afholdt offentlig Auction over den Steenhugger Jørgen Dyhr af Jørgen Rasmussen Tydsk solgte Jordlod i Veilbye Krat, af Hartkorn 1 Fdkr. 2 4/5 Alb., med det derpaa værende Huus, der bestaaer af 5 Fag. Auctionen holdes i Huset, og saasnart denne er tilende, foretages sammesteds Auction over noget hos bemeldte Jørgen Dyhr udlagLøsøre, bestaaende af Borde, Stole, en Dragkiste, et Chatol, Sengeklæder, noget Kjøkkentøi, m.m. Lysthavende indbydes. Hasle &c. Herredscontoir, den 15de August 1835. Seidelin. NB. Huset er ei, som i det forrige Avertissement er anført, solgt Jørgen Dyhr af Jørgen, Tydsk.
Aarhuus Stifts-Tidende, 1835-08-15
J Medfør af Begjæring af Procurator Horn som executor testamenti i Boet efter afdøde Madame Dorothea Junghans bliver det bemeldte Afdøde tilhørende og paa Hjørnet af Grønnegade og Tonboe gaden heri Byen under No. 90 Litr. B. beliggende Sted stillet til 3de Auctioner, der afholdes: Mandagen den 31te d. M., 7de, og 14de September, næstkommende, hver Dags Formiddag Kl. 11. Den første og anden Auction afholdes paa Byens Raadstue, men 3die Auction i selve Stedet, der er assureret for 480 Rbd. Sølv, og bestaaer af et Forhuus paa 5 Fag 1 Etage Egebindingsværk og et Halvtag paa 2 Fag. Conditionerne kunne erfares hos Procurator Horn heri Byen. Horsens, den 12te August 1835. Ræder.
Aarhuus Stifts-Tidende, 1835-08-15
Efter Reqvisition af Prokurator Horn afholdes Auction Mandagen den 31te August førstkommende, Klokken 11 Formiddag, over Skovparcellen Nr. 18, 19, 20 og 21 af Parcellerne No. 1 til 24 i Riis Skov, Onsted Sogn. Auctionen afholdes paa Parcellerne. Conditionerne erfares paa Auctionsstedet, og ere til Eftersyn hos Requirenten. Woer og Rim Herreders Contoir i Horsens, den 4de August 1835. Bernth.
Aarhuus Stifts-Tidende, 1835-08-15
Bortforpagtning. Hovedgaarden Bisgaard, under Grevskabet. Samsøe, bliver, efter Overeenskomst med vedkommende Auctions-Directeur, Løverdagen den 5te September førstkommende, i Middagsstunden, ved offentlig Auction opraabt til Bortforpagtning i 10 paa hinanden følgende Aar, fra 1ste Mai 1836 af at regne, overeensstemmende med de Conditioner, som fra den 12te dennes vil findes henlagte i Knapsteds Gaard i Kjøbenhavn, samt i Gjæstgiverstederne i Kjøge, Ringsted, Corsøer, Kallundborg, Odense, Mariboe og Aarhuus, sidstnævnte Sted hos Hr. Gjæstgiver Schlawitz.
Aarhuus Stifts-Tidende, 1835-08-15
Bemeldte Hovedgaard, hvis Bygninger ere beqvemme, rummelige og vel vedligeholdte, har, med Hartkorn Ager og Eng fri Hovedgaardstaxt 34 Tdr. 2 Fdkr. 2 Alb., et Areal af circa 220 Tønder Land, frugtbar Agerjord, samt circa 100 Tønder mindre god Pløieland, foruden to temmelig store Enge, der tildeels ere meget gode, og en temmelig stor Udmarksgræsgang. Desuden henhører til Gaarden en Holm tæt ved Samsøe, hvorpaa tilstrækkelig kan fedes 60 Stykker store Stude. Til Gaarden er aldeles ingen Besætning eller Jnventarium, men den drives ved Hoverie, som kan ansættes til 2/8 Deels mod fuld Hoverie. Jmidlertid beroer det paa Omstændighederne om Bønderne ikke vil blive forundte Hoveriefrihed. Gaarden med dens Tilliggende forevises paa Forlangende af undertegnede Godsinspecteur. Auctionen afholdes paa Hovedgaarden selv. Grevskabet Samsøes Skriverstue, den 1ste August 1835. Knudsen.
Aarhuus Stifts-Tidende, 1835-08-15
Creditorerne i Boet efter afdøde Madame Dorthea Junghans her i Byen, Enke efter Controlleur Christian Junghans, indkaldes herved med 12 Ugers Varsel, ifølge Placaten af 2den Juni 1819, til for mig, som Executor Testamentii, at anmelde og beviisliggjøre deres Fordringer. Horsens, den 10de August 1835. J. P. Horn. Gaarden Christinelund, beliggende paa Giedved Mark i Tolstrup Sogn, Skanderborg Amt, en Miil norden Horsens, i en skjøn og frugtbar Egn, er at faae tilkjøbs underhaanden, til Modtagelse strax eller efter Ønske. Gaardens Hartkorn er 2 Tdr. 6 Skpr. 3 Fdkr. 2 Alb., med et Areal af 60 Tdr. Sædeland, foruden Eng, som afgiver aarlig mellem 30 og 40 Læs godt Enghøe, foruden hvad KløverAgerjorden kan frembringe, den halve Deel af Marken er mærglet da Mærgel findes paa Marken i Overflødighed og faaes med megen Lethed. Af Tørvejord haves mere end det fornødne til Gaarden, og Eiendommen i det Hele bestaaer af god Muldjord, tjenlig til al Slags Sæd. Den aarlige Udsæd, Raps paa 6 Tdr. Land, 6 Tdr. Rug, 8 Tdr. Byg, 12 Tdr. Havre, for uden Ærter, Vikker og Kartofler, Kreaturholdet er 4 Heste, 12 Qvæghoveder og 16 Faar. Gaardens Bygninger bestaaer af 4 Længder, som af nye ere opbygte 1831, og hvoraf Ladehuuslængden er med Gjennemkjørsel samt Stuehuset indrettet til Beboelse for en Familie uden for Bondestanden; alle 4 Huse ere saa solide at de i Brandkassen ere assurerede for 2000 Rbd. Sølv. Hvo som maatte have Lyst til slig en Boepæl vilde behage at henvende dem til Eieren paa Stedet for at erfare Vilkaarene, som skal vorde billige. Christinelund, den 6te August 1835. H. Friis.
Aarhuus Stifts-Tidende, 1835-08-15
Gaardsalg. Niels Jensen Skjælde agter, formedelst Alderdom og Svaghed, underhaanden at sælge sin i Gamst Bye, Andst Sogn ved Colding, eiende Gaard. Saavel Bygningerne som Jorderne ere gode, og skylder af Hartkorn 4 Tdr. 6 Skpr. 1 1/2 Alb. Der kan faaes aarligen 16 a 20 Tdr. Rug, 5 a 6 Tdr. Byg, 15 a 16 Tdr. Havre, 6 a 7 Tdr. Boghvede, og Høeavlen er 8090 Læs Høe, og har Gaarden Nørskjær til en 20 a 30 Traver Rør. Foruden er der indkjøbt til Gaarden fra næstliggende Bye en Fredskovkobbel der har Hartkorn 1 Alb. Der kan holdes paa Gaarden 4 a 5 Heste, 10 a 12 Køer og 20 Unghøveder, deels i Tøiere og deels Løs gang i en Skovkobbel, 15 a 16 Faar. Gaarden kan faaes paa billige Vilkaar med eller uden Besætning. Lysthaverne ville behage at henvende sig til Eieren paa Gaarden. Melkepunsch sælges til 2 Rbmk. Flasken; chinesisk og ostindisk Sago meget billig naar flere Pund tages, A. W. Stigaard.
Aarhuus Stifts-Tidende, 1835-08-15
Paa Møllerup ved Aarhuus ere 40 Stkr. meget fede Stude til Salg. Schmidt.
Aarhuus Stifts-Tidende, 1835-08-15
Formedelst den af mig hidtil førende Restauration ophører, kan 2de Værelser erholdes tilleie til førstkommende Michaeli Flyttetid for 2 Skoledisciple eller 2 andre ugifte Personer, og kan tillige Kosten faaes i Huset.
Aarhuus Stifts-Tidende, 1835-08-15
Enkemadame Ziegler paa Rosensgade. Hjemsøgt med Proces, bevirket saavel ved min Provst som min Biskop, er det alligevel ikke min eneste Fortred; men, som suspenderet medens min Sag varer, ere der 2de Nabopræster, som skulle varetage mine Partes. Den ene, Pastor Hiersing, tænker altfor vel til at ville gjøre sig betalt for denne ubetydelige Uleilighed; Pastor Møller i Veggerslev derimod vil annamme enhver Skilling, han ifølge Loven og Cancelliets høie Bestemmelse kan overkomme. Han har endog villet lade mit Embedes faste Jndkomster til hans Saldering belægge med Seqvester, og til Function i denne Henseende var, i H. H. Provst Coldings Sted, Pastor Brandt i Fausing udnævnt til at fungere som Provst. Jkke kan jeg fortiden udrede Pengene; men jeg vover derfor offentlig at anmode en ædeltænkende Medborger og Laan i denne Henseende. – Rimsøe Præstegaard pr. Grenaae, den 12te August 1835. Ærbødigst D. Seidelin, suspenderet Sognepræst for Rimsøe og Kastberg Menigheder.
Aarhuus Stifts-Tidende, 1835-08-15
De ærede Medborgere, der saa velvilligen skjænkede mig Bidrage til min Næringsveis Fortsættelse, efter at jeg i Febr. Maaned sidst, under Hessel Forstrand, havde lidt Skibbrud, saavelsom de ærede Mænd, der bevirkede, at Søren Mikkelsen Kanne, som ved dette Skibbrud reddede mit Liv, forundtes Hæder og Belønning, modtage herved min allerskyldigste og dybeste Tak Hornbek i Sielland, den 10de August 1835. O. J. Jyde.
Aarhuus Stifts-Tidende, 1835-08-15
Den Leilighed jeg for Tiden selv beboer i mit Sidehuus kan til førstkommende Michaeli Flyttedag imod billig Betaling erholdes tilleie. Siegumfeldt.
Aarhuus Stifts-Tidende, 1835-08-15
En Jomfrue af sat Alder, der formedelst Dødsfald er bleven tjenstledig, ønsker sig en Condition til 1ste November. Hun er vel øvet i hvad der henhører til en landlig Huusholdning. Madame Kold i Aarhuus anviser den Søgende.
Aarhuus Stifts-Tidende, 1835-08-15
Hvor en duelig Gjortlersvend kan faae Arbeide anviser Hr. Hinnerup i Fruekirkestrædet No. 845.
Aarhuus Stifts-Tidende, 1835-08-15
Natten mellem 10de og 11te d. M. er fra Undertegnedes Mark borttaget en sort Hest, 5 Aar gl., med Klaptræer og Fortøir. Hesten havde ikke mindste Aftegning; men kjendelig ved, at den havde et stort bredt, Hoved og bredt Kryds, og omtrent 10 Qvarteer høi. Den eller De, der kan give Oplysning eller bringe Hesten, loves en passende Douceur, især dersom Gierningsmanden ogsaa kunde opdages, af Søren Madsen, Gaardmand i Raunholt Bye, Thiset Sogn.
Aarhuus Stifts-Tidende, 1835-08-15
Kortfattet Beskrivelse over Aarhuus Domkirke, (med en Grundtegning af Kirken) faaes heftet for 4 Mk. 8 s. hos Boghandlerne Jessen og Warberg, samt hos Forfatteren, Alterdegn Schytte, af hvem Domkirken forevises.
Aarhuus Stifts-Tidende, 1835-08-15
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-08-18
No 131. den 18. Tirsdagen. August. med Brevposterne Den til Forsendelse. allene privilegerede. Kongelig allernaadigst Stifts -Tidende.
Aarhuus Stifts-Tidende, 1835-08-18
Aarhuus.
Aarhuus Stifts-Tidende, 1835-08-18
Nyheder fra Udlandet. En frygtelig Sammensværgelse er opdaget ved den preussisk polske Grændse. Tredsindstyve Personer: Polakker, Franskmænd og Piemontesere, have sammensvoret sig om at myrde Keiseren af Rusland under Hærskuet ved Kalisch. Samtlige Politiøvrighederi Schlesien ere blevne meddeelte disse Personers Signalement. "J en uoverskuelig Elendighed - hedder det fra Kalisch: vilde vort af dets sidste Saar endnu blødende Fædreland være bleven styrtet, dersom ikke Øvrighedernes Aarvaagenhed havde forekommet den gruelige Udaad man havde havt i Sinde."
Aarhuus Stifts-Tidende, 1835-08-18
Oprøret i Albanien er nu i fuld Flamme over hele Landet. Pasken af Scutari har, efter et skrækkeligt Blodbad, maattet kapitulere, Porten skal være i stor Bestyrtelse herover, og Rustningerne i Hovedstaden drives baade Nat og Dag. Ogsaa hele Servien er i stor Gjæring i Anledning af Fyrst Miloschs Reise til Constantinopel. Folket frygter for, at han vil faae samme Skjebne som Beyen af Tripolis, og det allene fordi han har givet sit Land en noget friere Forfatning end det havde. Bosnierne have atter gjort nogle fjendtlige Jndfald paa det østerrigske Gebeet.
Aarhuus Stifts-Tidende, 1835-08-18
Spanien. Syv Klostre havde Pøbelen afbrændt i Barcellona, og masakreret Munkene. Den kommanderende General Lander maatte med Sværdet i Haanden slaae sig igjennem det rasende Folk, som nu er i Besiddelse af Stad og Citadel. Han har i Menneskelighedens Navn anmodet den franske Regjering om hurtig Hielp. Mange rige Kjøbmænds Huse vare plyndrede, og Konstitutionen 1812 proklameret. Den franske Grændse vrimler af flygtende Munke, thi hele Catalonien er i fuldt Oprør, overalt afbrændes Klostrene og myrdes Munkene. Ogsaa i Madrid skal der have været Uroligheder, men som strax vare blevne dæmpede af Dronningens Gaarde. Fra Armeen var der kommet ubehagelige Efterretninger. Dronningens Tropper skulde den 27de Juli have lidt et Nederlag ved Logrono, og mistet 3500 Md. af Døde, og Saarede.
Aarhuus Stifts-Tidende, 1835-08-18
Frankrig. Det var en Begravelsesdag uden Lige! skrives der fra Paris. Allerede Kl. 5 om Morgenen (5te Aug.) hørtes Trommehvirvler i Gaderne og Ringning med Klokkerne. Kl. 7 var hele Paris i Bevægelse; og Kl. 9 var Processionen i fuld Gang. Hvo som kjender Paris, kan forestille sig Togets Længde, naar man hører, at da Spidsen, Kl. halvtolv, befandt sig i Ruede la Pair, havde de sidste Tropper endnu ikke forladt Bastillepladsen. Toget gik for sig i følgende Orden: Et Compagnie Gensdarmerie; to Eskadroner Husarer; Nationalgardens Generalstab; en Esk. Nationalgarde; det 46de Linieregiment; to Esk. Nationalgarde og et Batterie; Underpræfecten i St. Denis og hans Mairer; en Bataillon Nationalg Pompeurs; General Tournton og hans Officerer; to Legioner Nationalgade; Underpr. i Sceaux og hans Mai rer; atter to Legioner og en Eskadron; General Galles og hans Generalstab; 3 Legioner og et Batterie. Sørgemusik af 2 Regimenter; Liigbærere; Præster, og derpaa Ligene (i 14 Liigvogne) i følgende Orden, Jomfrue Louise Remi, 14 Aar gl. (i en gandske hviid riigt drapperet Liigvogn, omgivet af en Mængde unge Piger); otte Borgeres Liig; derefter: Capt. Vilatte, hvorefter fulgte hans sortbehængte Hest; Oberstl. Rieusser, Oberst Raffe, og Marechal de Camp Verigny, Alle i fiirspændige Vogne, Liigklædets Hjørner bares af Officerer; Marskal Mortier, Hertug af Treviso, Æreslegionens Storkantsler, i en Vogn med sex pragtfuldt udstafferede Heste, smykket med Vaabenskildter hvorpaa alle de af den Afdøde bivaante Slage vare antegnede, samt behængte med trefarvede Faner &c. Liigklædets Hjørner bares af Marskallerne Molitor, Gerard, Grouchy og Admiral Duperre; Liget var omgivet af Generaler; tæt efter Vognen bares den Afdødes Marskalstav, Kaarde og Hertug Jnsignier; derefter fulgte hans Stridshest, behængt med stjerne besaaet Flor. Derpaa Ministrene, Statsraaderne, Pairerne og de Deputerede (i røde Kapper), Fakulteterne (med foran baarne Guldkøller), Municipalkorpset, Academierne, Generalstaberne, den polytechiske Skole, de kgl. Procuratorer, Veterinairskolen, Deputationer fra alle Haandværkslang og Arbeidsfolk, derefter atter Tropper, o. s. v. Vinduer og Tage vare fyldte med Tilskuere, Størstedelen sortklædte, og hvor Ligene passerede forbi, toge Alle Hattene af. Kl. 1 1/2 ankom Begyndelsen af Toget til Kirken. Kongen sad paa en Throne, ved Siden af Altret; Dronningen og den hele kgl. Familie i en pragtfuld Loge tæt derved. Hele Kirken var sort beklædt med glimrende Stjerner, oplyst med flere tusinde Kjerter; Estraden hvorpaa Ligene sattes, var smykket med Stjerner, Guirlander og Faner, og omgivet af Sølvkandalabrer med grønlige Flammer. Ved Kongens Ankomst raabtes et trefoldigt: Vive le roi Messen holdtes af Erkebispen; Sørgemusiken var af Cherubini. Kongen saae bleg ud, Kronprindsen høist alvorlig, Dronningen og Prindsesserne havde grædt. Først Kl. 5 om Efterm. var Høitideligheden tilende. Dagen efter bivaante hele den kgl. Familie det stor Te Deum i Notredamekirken. Det voldte megen Opsigt af Kongens Vogn var tæt omgivet af en talrig Eskorte. Rygtet siger, at Politiet havde atter faaet Advarsler og nye Anslag mod Kongens Liv.
Aarhuus Stifts-Tidende, 1835-08-18
Det er en mærkelig Omstændighed, at den afskyelige Fleschi skal virkelig have staaet i Hertuginden, af Berrys Sold, og at en af denne Fyrstindes Agenter havde opholdt sig 5 Dage i Paris uden at Politiet var kommet paa Spor efter ham. Ogsaa veed mannu, at der har været Tre om at udføre Forbrydelsen: den Ene havde sigtet, den Anden tændt, og den Tredie løftet Jalousien. En Fru Petit og hendes 18aarige Datter har Fieschi staaet i nøie Forbindelse med; de ere Begge arresterede; da man greb den Sidste, vilde hun aflivet sig, men blev forhindret deri. Derimod have flere andre Personer i de samme Dage gjort Ende paa deres Liv. Selv en af Kongens egne Adjutanter er bleven arresteret. Paa flere Steder i Paris har man fundet store Forraad af skjulte Vaaben. Det franske Folk er nu i en yderst spændt Forventning om de Forordninger, som Regjeringen har gjort Udkast til, og som nu skulle forelægges de Deputerede, ville hos disse gaae igjennem eller ikke, skeer det, da er det forbi med den franske Pressefrihed; men Pluraliteten tvivler og at det vil lykkes, eller, om det skeer, at Folket vil finde sig deri. Lovforslaget indeholder blandt andet følgende: Enhver Fornærmelse mod Kongen, ved Pressen eller paa anden Maade, skal betragtes som et Angreb mod Staten, og straffes med Fæstningsstraf fra 5 til 20 Aar samt Mulct fra 10,000 til 5000 Fr. Hvert Forsøg paa at gjøre Kongens Person eller Myndighed latterlig, straffes med Fængsel fra et halvt til 5 Aar, en Mulct fra 50 til 10,000 Fr. og Tab af borgerlige Rettigheder. Samme Straf for Angreb paa Regjeringens Princip eller Form. Enhver offentlig Yttring af Hengivenhed for en anden Regjeringsform, eller om nogen Andens end Kongens og hans Families Ret til Thronen, straffes paa samme Maade. En Avisredacteur som engang er dømt, maa ikke længere udgive noget Blad. Paa Forlangende skal han opgive Forfatteren til enhver Artikel som sættes under Tiltale. At samle Subskriptioner for domfældte Forf. straffes med 1 Aars Fængsel og Mulct indtil 5000 Fr. Jntet Kobberstik, Tegning a. maa udstilles eller falholdes, ei heller noget Skuespil opføres uden høiere Tilladelse, &c. &c.
Aarhuus Stifts-Tidende, 1835-08-18
Rusland. Ved et keiserl. Manifest af 25de Juli er befalet en Rekrutudskrivning i Rigets nordlige og vestlige Gouvernementer, 5 Mand af hver tusinde Sjæle.
Aarhuus Stifts-Tidende, 1835-08-18
Norge. Hs. K. H. Kronprindsen tilligemed høie Gemalinde og øvrige Familie ankom den 31te Juli om Aftenen med Dampskibet Gylse til Christiania. Landstigningsbryggen var beklædt med rødt og blaat Klæde, ved Enden af Bryggen var opført en Æreport, og Gaden var indtil Palaiet belagt med graat Klæde. Alle Tropperne paraderede. Den 1ste August vare D. K. H. til Taffels hos Statsraad Collett. Næste Dags Middag vare D. K. H. hos Grev Wedel=Jarlsberg. Om Aftenen bragte Studenterne dem et Fakkeltog.
Aarhuus Stifts-Tidende, 1835-08-18
Fædrelandet. Rhvn. den 14de August. Hs. M. Kongen har under 6te dennes allernaadigst behaget at udnævne hidtilværende Vice-Generalgouverneur paa St. Croix, Kammerherre Søbørker, til Generalgouverneur paa (HC.) St. Thomas og St. Jan.
Aarhuus Stifts-Tidende, 1835-08-18
Hs. M. Kongen har allernaadigst tilladt at Oberst og Overadjutant Chr. Fr. v. Trepka. R. og D. M., maa anlægge og bære den ham af Hs. M. Kongen af Storbrittanien forundte Dekoration som Commandeur af den hannoveranske Guelphe=Orden. (B. T.)
Aarhuus Stifts-Tidende, 1835-08-18
Hs. Majestæt har allernaadigst behaget at udnævne Huusfoged i Haderslev, Thyrstrup og Gram Herreder samt Branddirecteur i Haderslev Amt, Justitsraad Friess, samt Jnspecteur ved Stokhuset i Kjøbenhavn Capt. v. Agerholm, og Regimentschirurg ved Prinds Frederik Ferdinands Regiment lette Dragoner M. C. Hjorth, til Riddere af Dannebrogordenens 4de Klasse, som og at benaade Jnspecteuren ved Tugt- og Forbedringshuset i Viborg, Major v. Undahl, R. af Dannebrogen, med Dannebrogsmæn(S. Bl.) denes Hæderstegn.
Aarhuus Stifts-Tidende, 1835-08-18
Da Kammerherre, Generalmajor Grev H. Reventlow til Aakjer har ansøgt om, formedelst Svagelighed, at entlediges, som af Hs. Majestæt valgt, Deputeret til Stænderforsamlingen for Jylland, er han den 5te August sidstleden allernaadigst dechargeret, og Justitsraad Fjeldstrup til Sindinggaard i hans Sted af Hs. Maj. udnævnt til Medlem af be(S. Bl.) meldte Forsamling.
Aarhuus Stifts-Tidende, 1835-08-18
J Onsdags Formiddags ankom herpaa Rheden fra London et nybygget Dampskib, under russisk Flag, for at indtage Kul. Det er et stort og smukt Skib, og Maskineriet har 140 Hestes Kraft. Efter Forlydende skal det være bestemt til at gaae imellem Petersborg og Stettin. Det var bestemt til i Dag at (Khousp.) afgaae herfra til Petersborg.
Aarhuus Stifts-Tidende, 1835-08-18
Dampskibet Frederik den Sjette har paa sin sidste Tour fra Travemunde hertil havt det Vanheld om Natten, i tyk Luft og Mørke, at tørne paa det imellem Lybek og Riga gaaende russiske Dampskib. Ved Stødet fik Frederik den Sjette sin Gallon betydeligt beskadiget. Ser af Passagererne paa det russiske Dampskib sprang i den ved Stødet vakte Skræk og Forvirring over paa Frederik den Sjette, og kom saaledes med dette hertil, hvorfra de i Morges med sam(S. Bl. me Dampskib ere tagne til Kiel.
Aarhuus Stifts-Tidende, 1835-08-18
Den for Odense valgte Deputerede, Hr. Cancelliraad Hempel, har i Overeensstemmelse med et forflere af hans Meddeputerede deri Stiftet fælles Ønske, indbudet disse til en foreløbig Forsamling i Odense den 28de dennes, for personligen at gjøre sig bekjendte med hverandre og gjensidigen at vexle deres Anskuelser over de Gjenstande som formodes at ville komme under Omhandling ved Stænderforsamlin(Khousp) gen.
Aarhuus Stifts-Tidende, 1835-08-18
Den for Staden Kiel til anden Suppleant valgte Kjøbmand A. Ch. Brauer har nu ogsaa frasagt sig Valget. (Da den første Suppleant, Kjøbmand Schwefsel, indtræder som Deputeret istedetfor Justitsraad Hegewisch, der tidligere har frasagt sig Valget, har Kiel saaledes ikke længere nogen Suppleant.
Aarhuus Stifts-Tidende, 1835-08-18
Langeland, den 10de August. Fra alle Sider af vort Land hører man den ene sørgelige Efterretning efter den anden om den Skade, Hvedemarkerne have taget ved Stormen i de to sidste Dage af forrige Uge. J Fredags ved Middagstid blev observeret en lys Sky-Stribe, som strakte sig over Himmelbuen fra Nordvest til Sydost, og faa Timer efter kom Stormen, der var stærkest om Løverdagen og paafølgende Nat. Under samme havde Kornet paa Marken ikke den bølgeformige Bevægelse, man ellers almindeligviis iagttager ved sædvanlig stærk Blæst; men det blev derimod hvirvlet med den største Voldsomhed, som om ethvert Pust af Stormen var en Hvirvelvind. En Gaardmand i Strandbye, under Tranekjær Sogn, hvis Hvede ved Stormen er aldeles afforsken, anslaaer sit Tab til 40 Tdr. Paa andre større Avlsgaarde regnes Tabet at være 100 Tdr. og derover Da den langelandske Hvede for sin Fortrinligheds Skyld er meget søgt, saa er dens Dyrkning i den senere Tid med hvert Aar tiltaget, og man kan derefter regne, at Skaden, som Landmanden har lidt ved denne Storm, er meget betydelig. Det kan derfor ikke feile, at der jo fra Øvrighedens Side vil vorde foranstaltet nøiagtige Undersøgelser desangaaende ufortøvet iværksatte, for at Regjeringen saaledes derom kan erholde paalidelig Kundskab. -(Hp. Av.) Thisted. Landmandens Forhaabninger her i Amtet med Hensyn til Bygavlen, ere desværre blevne aldeles tilintetgjorte.
Aarhuus Stifts-Tidende, 1835-08-18
Natten til den 8de de udbrød en ualmindelig heftig Storm af Nordvest, der continuerede i 2 Dage, og har paa de fleste Steder saaledes ødelagt Kornet, at næsten det bare Straae staaer tilbage; Rug og Havre har derimod, med Undtagelse (Th. Av.) af Provstie=Rug, ikke lidt meget.